PÖYTÄKIRJA SYYSKOKOUS

PYHÄN HENRIKIN PYHIINVAELLUSYHDISTYS

Aika: 31.10.2022 klo 17

Paikka: Ruskon seurakuntatalo

Läsnä:

Jouni Elomaa, Sirkka-Liisa Lattu, Ion Durac, Päivi Punta, Kalevi Salmi, Timo Hiironen, Keijo Koskinen, Arimo Helmisaari, Leena Simolin, Menni Heikkinen, Jarno Johansson, Tytti Issakainen, Raili Selinheimo, Kalle Elonheimo, Eero Vuorio, Ari Salo, Juhani Grönroos, Päivi Nieminen, Kai Kaituri, Pasi Salminen ja Sampo Rouhiainen.

1. Kokouksen avaus

 Pj. Jouni Elomaa avasi kokouksen. Kirkkoherra Pasi Salminen piti alkuhartauden.

2. Kokouksen puheenjohtajan ja sihteerin valinta

 Valittiin puheenjohtajaksi Eero Vuorio ja sihteeriksi Menni Heikkinen.

3. Pöytäkirjan tarkastajien ja ääntenlaskijoiden valinta

 Valittiin Ion Durac ja Tytti Issakainen.

4. Kokouksen laillisuus ja päätösvaltaisuus

 Todettiin kokous lailliseksi ja päätösvaltaiseksi.

5. Kokouksen työjärjestys

 Hyväksyttiin yhdellä vaihdolla: kohta 13, kunniajäsenten kutsuminen vaihdettiin kohtaan 6.

6. Kunniajäsenten kutsuminen

Kutsuttiin kunniajäseniksi Jouni Elomaa, Sirkka-Liisa Lattu ja Kalle Elonheimo. Heidät kukitettiin ja heille annettiin kunniakirja ja Mikko K. Heikkilän teos ”Heinien herrat”.

7. Hallituksen jäsenmäärä vuodeksi 2023

Päätettiin hallituksen jäsenmäärä: yhdeksän jäsentä ja puheenjohtaja.

8. Puheenjohtajan ja hallituksen jäsenten valinta vuodeksi 2023

Valittiin puheenjohtajaksi Jouni Elomaa, jäseniksi Sirkka-Liisa Lattu (Nousiainen), Ion Durac (Turku), Päivi Punta (Mynämäki), Kalevi Salmi (Köyliö), Timo Hiironen (Rusko), Keijo Koskinen (Kokemäki), Arimo Helmisaari (Yläne), Kimmo Koivisto (Säkylä) ja Leena Simolin (Masku).

9. Toiminnantarkastajien ja henkilökohtaisten varatoiminnantarkastajien valinta v:lle 2023

Valittiin toiminnantarkastajiksi Miika Ahola ja Tapio Rastas sekä varatoiminnantarkastajiksi Mervi Lahtonen ja Jari Helmisaari.

10. Hallituksen ja sen asettamien toimikuntien sekä jäsenten ja toimihenkilöiden kustannusten korvaus vuodelle 2023

Päätettiin korvata erillistä laskua vastaan vaellusten yhteydessä tapahtuvista kuljetuksista. Kilometrikorvauksen summaksi päätettiin 0,30 e/km.

11. Jäsenmaksun suuruus, toimintasuunnitelma ja talousarvio vuodelle 2023

 Päätettiin jäsenmaksuksi 10 euroa, ainaisjäsenmaksuksi 100 euroa, kannatusjäsenmaksuksi 200 euroa. Reitinvarren seurakunnille ja kirkollisille yhteisöille annetaan 50% alennus, eli heille kannatusjäsenmaksu on 100 euroa.

 Hyväksyttiin toimintasuunnitelma ja talousarvio vuodelle 2023.

12. Ajatuksia vuoden 2023 vaelluksista

Leader-kehittämishanke ”Pyhän Henrikin tie eläväksi” päättyy kesällä 2023. Jouni Elomaa ehdotti, että kesän 2023 aikana järjestettäisiin koko reitin alueella lyhyitä päivän mittaisia vaelluksia, joihin pyritään saamaan mukaan paikalliset seurakunnat ja asukkaat. Hän kertoi myös hallituksen piirissä nousseesta ajatuksesta järjestää reitin etelä- ja pohjoisosat kattavat bussivaellukset kolmea niille, jotka eivät voi vaeltaa jalan, pyörällä tai ratsain. Näissä mahdollinen yhteistyökumppani voisi olla NNKY. Myös vaellussuuntaa Köyliöstä Turkuun päin ehdotettiin, joka onkin jo käytössä yksilövaelluksilla ja Tour de Henrik –pyörävaelluksella. Paikallislehtien todettiin tiedottavan vaelluksista vaihtelevasti. Jokaisen jäsenen toivottiin olevan oman seurakuntansa alueella aktiivinen lehdistöön päin.

13. Uusien sääntöjen hyväksyminen

Kalevi Salmi esitteli sääntöjen muutostyöryhmä (Kimmo Koivisto ja Kalevi Salmi) ehdotusta uusiksi säännöiksi. Ehdotuksen pohjana oli Patentti- ja Rekisterihallituksen sivuilta poimittu malliohjesääntö, joka soveltuu pyhiinvaellusyhdistykselle eli malli ”5. ETÄOSALLIS-TUMINEN - Kaksi kokousta, useita jäsenryhmiä”. Yksinkertaistetusta sääntöehdotuksesta käytiin vilkas keskustelu. Kalevi Salmi esitteli tietokoneeltaan heijastettuna kirjallisia Kalle Elonheimon lähettämää neljää muutosehdotusta. Ne koskivat (1) hallituksen jäsenmäärästä päättämistä yhdistyksen syyskokouksessa, mikä lisäys hyväksyttiin ja (2) toiminnan-tarkastajien tai tilintarkastajien valintaa kohdassa 10.7., johon esitettiin lisäystä ”lainsäädännön edellyttämällä tavalla”. Muutosta pidettiin tarpeettomana, koska yhdistys noudattaa joka tapauksessa lakia.

Keskusteltiin myös siitä, (3) voisiko yhdistys muuttaa talouspykälää niin, että vaellusten osallistumismaksuilla voisi rahoittaa myös yhdistyksen toimintaa. Päätettiin olla muuttamatta ehdotuksen sanamuotoa. Lopuksi keskusteltiin myös siitä, (4) mihin yhdistyksen varat menisivät jos toiminta lakkaisi. Nykyisten sääntöjen mukaan ne menevät Suomen ekumeeniselle neuvostolle. Uusissa säännöissä esitetään sanamuodoksi ”yhdistyksen tarkoituksen edistämiseen”. Koska yhdistyksen tarkoitus on sääntöjen 2. kohdan mukaisesti ”edistää kirkkojen ja muiden kristillisten yhteisöjen sekä yksityisten kristittyjen välistä ekumeniaa” katsottiin uuden sanamuodon kattavan selkeästi myös Suomen ekumeenisen neuvoston.

Kokous päätti, että sääntöjen muutostyöryhmä käydyn keskustelun jälkeen vielä viimeistelee ehdotuksensa uusista säännöistä, jotka tulevat toiseen käsittelyyn vuoden 2023 kevätkokouksessa. Liitteenä säännöt kokouksen hyväksymässä ja työryhmän stilisoimassa muodossa.

14. Muut esille tulevat asiat

 Jouni Elomaa toivotti kaikki tervetulleeksi seuraamaan Rouhiaisen maastokarttakoulutusta heti kokouksen jälkeen. Ei muita asioita.

15. Kokouksen päättäminen

 Pj päätti kokouksen.

Aika ja paikka:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Puheenjohtaja Sihteeri

Aika ja paikka:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pöytäkirjan tarkastaja Pöytäkirjan tarkastaja